kokon II – wolfshadowwhispers
stadig gebeur na die son
uit die harde sy van die kokon
verandering, my skoenlapper
is ook harde werk
jy was ‘n wurm
en al word jy ‘n skoenlapper met ‘n gebreekte vlerk
is jou wêreld vol blomme gesaai?
sal jy help blomme plant
of net dorings eendag maai?
elke stap wat ons stap het twee bewegings
een na iets moois, iets wonderbaarlik
en een na ‘n einde so afskuwelik
waarheen vlieg jy, skoenlapper
word jy vir die wêreld ‘n ligbron
of word jy net ‘n gevangene in nog ‘n kokon?
7 thoughts on “kokon II”
Augustus 17, 2015 at 5:06 nm
Jy het twee uiterstes baie mooi beskryf!
Augustus 17, 2015 at 5:46 nm
Dankie Perdebytjie, ek waardeer die mooi kompliment
Augustus 17, 2015 at 9:57 nm
Ek hou so baie van die foto en pas vir my perfek by jou woorde.
Jou woordkeuse is verstommend en die metafore wat jy gebruik is baie treffend!!
‘stadig gebeur na die son’
Jou woorde laat my dink….mens kom op ‘n punt in jou lewe waar jou eie ‘menswees’ saak maak, elkeen is verantwoordelik vir sy keuses wat vir hom saak maak, want op die ou end ‘lewe’ jy jou keuses.
Augustus 17, 2015 at 11:37 nm
Dis juis die punt van my gedig. Jy vang die boodskap van my gedig perfek.
Dankie vir die mooi komplimente 🙂
Augustus 18, 2015 at 10:15 vm
Plesier en dankie 🙂
Augustus 18, 2015 at 2:15 nm
mooi metafoor van metamorfose.
Augustus 18, 2015 at 2:17 nm